C 125/274
HR
Službeni list Europske unije
5.4.2023.
utorak, 13. rujna 2022.
Amandman 213 Prijedlog uredbe Članak 28. – stavak 1.
Tekst koji je predložila Komisija
Izmjena
1.
Komisija surađuje sa zemljama proizvođačima obuhvaće­ nima ovom Uredbom radi razvoja partnerstava i suradnje u cilju zajedničkog rješavanja problema krčenja i propadanja šuma.
Takva partnerstva i mehanizmi suradnje usredotočit će se na očuvanje, obnovu i održivu upotrebu šuma, krčenje šuma, propadanje šuma i prijelaz na održivu proizvodnju robe, potrošnju, preradu i metode trgovine.
Partnerstva i mehanizmi suradnje mogu uključivati strukturirane dijaloge, programe potpore i djelovanja, administrativne dogovore i odredbe u postojećim sporazumima ili sporazumima kojima se zem­ ljama proizvođačima omogućuje prijelaz na poljoprivrednu proizvodnju koja olakšava sukladnost relevantne robe i proiz­ voda sa zahtjevima ove Uredbe.
Takvi sporazumi i njihova učinkovita provedba uzet će se u obzir kao dio ocjenjivanja prema referentnim vrijednostima iz članka 27. ove Uredbe.
1.
Komisija i države članice u okviru koordiniranog pristupa surađuju sa zemljama proizvođačima obuhvaćenima ovom Uredbom, lokalnim vlastima i zainteresiranim stranama, osobito onima koje izvoze znatne količine robe navedene u Prilogu I., među ostalim koristeći se postojećim i budućim partnerstvima i sporazumima o slobodnoj trgovini te uskla­ đujući postojeće instrumente pomoći u cilju zajedničkog rješavanja temeljnih uzroka problema krčenja, propadanja i prenamjene šuma.
Takva partnerstva i mehanizmi suradnje podupiru se odgovarajućim resursima i usmjereni su na očuvanje, obnovu i održivu upotrebu šuma, krčenje šuma, propadanje i prenamjenu šuma i prijelaz na održivu proiz­ vodnju robe, potrošnju, prepadu i metode trgovine, dobro upravljanje, kao i na zaštitu prava, sredstava za život i egzistencija zajednica ovisnih o šumama, uključujući auto­ htone narode, lokalne zajednice, druge nositelje običajnih prava posjeda i maloposjednike.
Partnerstva i mehanizmi suradnje mogu među ostalim uključivati strukturirane dijaloge, programe financijske i tehničke potpore i djelovanja, te administrativne dogovore kojima se zemljama proizvođačima i njihovim dijelovima omogućuje prijelaz na poljoprivrednu proizvodnju koja olakšava sukladnost relevantne robe i proizvoda sa zahtjevima ove Uredbe.
Komisija jamči uključenost autohtonih naroda, lokalnih zajednica i civilnog društva u razvoj za­ jedničkih planova djelovanja.
Zajednički planovi djelovanja temelje se na ključnim etapama dogovorenima s lokalnim dionicima.
Komisija posebno surađuje sa zemljama proizvođa­ čima kako bi se uklonile pravne prepreke za njihovu usklađenost, uključujući nacionalno zakonodavstvo o upravlja­ nju posjedom zemljišta i zaštiti podataka.
Ta su partnerstva usmjerena na razvoj zajedničkih planova djelovanja, uključu­ jući trajni dijalog i suradnju, posebno sa zemljama i njihovim dijelovima koji su utvrđeni kao visokorizični, kako bi im se pružila potpora u stalnom poboljšanju usmjerenom na dostizanje kategorije srednjeg rizika iz članka 27.
U okviru partnerstava i mehanizama suradnje posebna se pozornost pridaje maloposjednicima kako bi im se omogućio prijelaz na održive poljoprivredne i šumarske prakse i usklađivanje sa zahtjevima ove Uredbe, među ostalim na način da im se omogućuje pristup dovoljnoj količini informacija prilagođenih korisnicima.
Na raspolaganje se stavljaju odgovarajuća financijska sredstva za ispunjavanje potreba maloposjednika.